# Marrakech

Marrakech|  |
|  |
| Math | dinas fawr  |
|  |
| Poblogaeth | 1,002,697  |
| Sefydlwyd | * 1065
 |
| Pennaeth llywodraeth | Fatima Ezzahra El Mansouri  |
| Cylchfa amser | Amser Gorllewin Ewrop, UTC+00:00  |
| Gefeilldref/i | Sousse, Granada, Marseille, Clermont-Ferrand, Tombouctou, Tashkent, Ajaccio, Tours, Dinas Efrog Newydd, Mecca, Paris, Madrid, Odesa, Sidi Bennour, Granby  |
| Daearyddiaeth |
| Rhan o'r canlynol | Imperial cities of Morocco  |
| Sir | Marrakesh Prefecture  |
| Gwlad |  Moroco |
| Arwynebedd | 230 km²  |
| Uwch y môr | 465 metr  |
| Cyfesurynnau | 31.62947°N 7.98108°W  |
| Cod post | 40000  |
| MA-MAR  |
| Pennaeth y Llywodraeth | Fatima Ezzahra El Mansouri  |
|  |
| Sefydlwydwyd gan | Abu Bakr ibn Umar  |
|  Ffeiliau perthnasol ar Comin |
| [golygwch ar Wicidata] |

Golygfa dros Marrakech
Y *Djemaa el Fna* enwog gyda'r nos
Dinas ym Moroco yw **Marrakech** neu **Marrakesh** (Amazigh: *Murakush*, Arabeg: مراكش *Murrākush*). Mae'n cael ei hadnabod fel y "Ddinas Goch" ac mae'n un o bedair dinas ymherodrol Moroco, gyda Rabat, Meknès a Fes. Mae ganddi boblogaeth o 1,070,838 (2004), ac mae'n brifddinas talaith Marrakech-Tensift-El Haouz, ger troedfryniau Mynyddoedd yr Atlas yn ne canolbarth Moroco.

## Disgrifiad

Fel nifer o ddinasoedd yng Ngogledd Affrica a'r Dwyrain Canol, mae Marrakech yn cynnwys hen ddinas gaerog (y *medina*) a dinas fodern gerllaw (sef y *Gueliz* neu *ville nouvelle*). Fe'i gwasanaethir gan Faes Awyr Rhyngwladol Ménara (RAK) a rheilffordd sy'n ei chysylltu â Casablanca a'r gogledd. Marrakech yw'r dryddedd ddinas ym Moroco o ran poblogaeth ar ôl Casablanca a Rabat.

Mae Marrakech yn ddinas hanesyddol a ystyrir yn llawer mwy "Affricanaidd" na'r dinasoedd mawr eraill ac a nodweddir gan ei diwylliant Berber. Cafodd ei sefydlu yn 1062 gan y swltan Almoravid Yusuf ibn Tashfin. Tyfodd i fod yn brifddinas economaidd a diwylliannol de Moroco ac am gyfnod yn yr Oesoedd Canol bu'n brifddinas y wlad gyfan hefyd.

Ceir y *souq* (marchnad awyr agored) mwyaf yn y wlad yma ac mae'r ddinas yn enwog hefyd am y *Djemaa el Fna*, sgwâr mawr agored sy'n fwrlwm o acrobatiaid, diddanwyr, chwedleuwyr a cherddorion o fore tan nos pryd mae'n troi'n fath o fwyty fawr agored gyda nifer o stondinau bwyd.

Mae medina Marrakech yn Safle Treftadaeth y Byd ar restr UNESCO.

Ceir sawl parc a gardd yn y ddinas, yn cynnwys Gardd Majorelle a Gerddi Menara.

## Llywodraeth leol

Marrakech yw prifddinas a chanolfan weinyddol talaith Marrakech-Tensift-El Haouz. Rheolir Marrakech gan Gyngor Dinas o 80 o gynrychiolwyr etholedig. Yn haf 2009, enillodd dinas Marrakech le yn hanes merched Moroco pan etholodd cyfarfod llawn o'r cyngor Mme Fatima Zohra El Mansouri yn faer: dyma'r tro cyntaf i ferch ddod yn faer yn hanes Moroco gyfan.

Panorama o'r Djemma el Fna

## Enwogion

* Ibn al-Banna al-Marrakushi (1256 - tua 1321), mathemategydd a seryddwr
* Élisabeth Guigou (g. 1946), gwleidydd
* Mordechai Vanunu (g. 1954), gwyddionydd

## Gefeillddinasoedd

* Sbaen - Granada
* Mali - Timbuktu

## Cyfeiriadau

## Dolenni allanol

* (Arabeg) (Ffrangeg) Gwefan swyddogol dinas Marrakech
* Ffotograffau o Marrakech gan Antony Marsh
* Video Tour in Marrakech